Die Nyl se water… | Toortsie, Kameel en Bokbaaivygie se blog
← ‘n Dag in die hospitaal
Die einde, die begin →
Die Nyl se water…	Posted on Oktober 22, 2015	by Toortsie Steeds in opdrag van Scrapydo. Water is vir ons boere baie belangrik en ek sien ek het al heelwat hieroor geskryf. So, Scapydo, hier is nou al ‘n hele reeks oor water vir jou! Hierdie een was oorspronklik gepubliseer op 17 Julie 2012.
Toe ons Egipte toe was, is ons verskriklik gewaarsku oor die Nyl se water. Want sien, dit kom al 6650 km van die Victoria Meer af….. Soveel soos ons gewaarsku was, het dit omtrent geklink dat jy sou sterf die oomblik wat jy jou groottoon in die Nyl druk. Ons moet selfs nie die water in die krane drink nie. Ons sal ONMIDDELLIK siek word.
Gewapen met watersuiweringstablette en Immodium is ons toe reg vir die ding. Die watersuiweringstablette (wat ek nie vertrou nie) word in ‘n bottel kraanwater gegooi en daarmee borsel ons tande, want selfs om jou tande met die kraanwater te borsel, is lewensgevaarlik. 😯 Ons drink gebottelde water. Ai tog. Hierdie Tossel werk nie so lekker met sulke reëls nie. As daar moet tande geborsel word, gaan ek, tandeborsel in die een hand, gesuiwerde water in die ander en dan spoel ek my mond uit met …. KRAANWATER…!!! Al wat my kamermaat dan hoor is ‘n keelskoonmakery.
Ons is ook vreeslik gewaarsku teen die vrugte en groente. Eet net vrugte wat jy kan afskil. Want afspoelvrugte kort Nylwater! Te moeilik! Ek dink tog die baie vrugte wat ek geëet het, het my gesond gehou!!
Een dag het ek die onbehoorlikste ding denkbaar gedoen. Daar het ‘n hele klas kinders by my verbygestap en begin groet. “Welcome in Egypt. What’s your name?…” (Ken julle dit?) Op die ou end steek een kind sy hand uit en gee ‘n handdruk. Toe druk ek 100 kinders se hande. Ek het heeltmal vergeet en toe ons gaan eet, het ek met my BESMETTE HANDE my kos geëet….
Op pad terug hoor ek hoe gevaarlik ALLE vrugte is omdat die vrug die water van die Nyl opneem. STROOI!!
Ek was nooit siek nie. Maar dié wie dit nie gespaar was nie, was baie baie siek. So, dalk moet ons maar luister. Ek sal volgende keer probeer om mooier te luister en te onthou…
A Toortsie is a small flashlight, like a torch.	View all posts by Toortsie →	This entry was posted in Reis-ervarings. Bookmark the permalink.	← ‘n Dag in die hospitaal
39 Responses to Die Nyl se water…
Kameel sê:	Julie 17, 2012 om 10:04 vm	Heel duidelik het my ryskorrels nie in jou Nylwater gegroei nie 😆 Ek wonder ook nou hoe sing ek en jy so saam op een snaar 😯
Gedog dit is net as jy Indië toe gaan dat jy jouself drie dae moet gee waarin jy baie siek gaan word. Klink my dit is nou se dae beter om met Jan Tuisbly se karretjie te ry….. of is dit 😦
Antwoord	Toortsie sê:	Julie 17, 2012 om 10:46 vm	Nooit!!! Ek trotseer eerder ‘n maag as wat ek tuis bly!!
Antwoord	Spokie sny spoor sê:	Oktober 22, 2015 om 8:44 vm	Hiehie – ‘n omgekrapte maag kan jou vakansie lekker omkrap.
Antwoord	karen sê:	Julie 17, 2012 om 10:37 vm	sal moet skryf hieroor as ek klaar is met eksamens. en juis nou dat ek more bakteriologie gaan skryf, kan ek vir jou sê dat om siek te word nie net afhang van die potensiële kiem nie, maar ook van jou eie fisiese weerstandbiedendheid en gesondheid. ek self het egipte geniet sonder maagprobleme ten spyte daarvan dat ek gefiltreerde nylwater uit ‘n kleipot langs die pad gedrink het, maar marokko …. o, ek was nog nooit so siek nie…
Antwoord	Toortsie sê:	Julie 17, 2012 om 10:47 vm	Karen, ek dink net ek was uiters gelukkig!! My dogter en my KAMERMAAT!!! ❗ Jy willie wetie!!
Antwoord	bokbaaivygie sê:	Julie 19, 2012 om 12:20 vm	Dan is Toorts mos ‘n baie weerstandbiedende vrou!! Ek hoop nou net nie dit beteken sy’s hardkoppig nie?!
Antwoord	Toortsie sê:	Julie 19, 2012 om 7:31 vm	DALK kry ek baie met kieme te doen….. 😉
Antwoord	karen sê:	Julie 17, 2012 om 12:02 nm	nou dat ek daaroor dink sal ek nie daaroor blog nie, maar net gou vertel: ons het vir vier dae in die woenstyn gaan stap saam ‘n gids en twee kamele. ons het die eerste dag nog vars slaai gehad, en selfs daai aand gaargemaakte bok (wat al lekker ryp was van ‘n dag in die son op ‘n kameel se rug) (dis toe ons nog vleis geëet het). ons mage was nie great nie, maar nou ja, niks te erg nie. op die tweede dag kom ons by ‘n put in ‘n droë riverloop waar die gids toe emmers water uitskep vir die kamele. ek was gefassineer daardeur en wou graag saam die kamele drink. louerige grondwater maar in die woestyn! … seker ‘n uur later voor ons volgende kamp het my hele middagete met tandmerke en al net so deur my lyf gevlieg! dit sal my leer, hehe.
ja nee, soms is mens gelukkig, soms nie. enigste voordeel: vinnige gewigsverlies 😉
Antwoord	Toortsie sê:	Julie 17, 2012 om 12:19 nm	Dink jy dit was die water? Of dalk maar die baie ryp vleis?
Die ergste is dat jy NOOIT vooraf weet nie!! 😯
Antwoord	karen sê:	Julie 17, 2012 om 12:42 nm	hehe, was verseker die kameelwater – ek is dit enigste een wat die water gedrink het. my man het gedink ek’s mal om die water te drink (hy’s ‘n drinkwatermikrobioloog), maar ek het mos nie ore nie.
Antwoord	Toortsie sê:	Julie 17, 2012 om 12:58 nm	Ek dink darem tog die vleis moes bygedra het….. of was jy die enigste sieke??
Antwoord	karen sê:	Julie 17, 2012 om 1:47 nm	dink ek het nog iewers ‘n foto van die sak met vleis en die vlieë op die sak… kan wees, maar ons het teen daai tyd al bietjie maagmoeilikheid gehad (van die dadels – dit was voor dit, nou onthou ek). ons het ook ‘n paar dae voor dit op die aandmark skaapbreins geëet en het niks oorgekom nie…
ons is deesdae versigtiger 😉
Antwoord	Toortsie sê:	Julie 17, 2012 om 1:49 nm	urgggg!!
Antwoord	Kameel sê:	Julie 17, 2012 om 12:21 nm	Jy kannie kers vashou by ‘n kameel nie!!!! 😆
Julle stories maak my al versigtiger vir die vreemde 😦
Antwoord	karen sê:	Julie 17, 2012 om 12:43 nm	ag nee man kameel – jou soort vertoef juis in vreemde plekke. “what doesn’t kill you, makes you stronger” 😉
Antwoord	Kameel sê:	Julie 17, 2012 om 4:23 nm	Vrou, hierdie kameel braak as sy net bacon eet… kan jy dink wat al hierdie ander goed aan my “fynbesnaarde” ingewande gaan doen!! 😯 Sterkte met more se eksamen!!
Antwoord	Toortsie sê:	Julie 17, 2012 om 12:58 nm	Neem net genoeg Immodiums saam… of wat is die middel nou weer wat jy drink in sulke tye??
Antwoord	karen sê:	Julie 17, 2012 om 1:08 nm	hehe, ja, goeie ou imodium. of van daai kool-pille. ons het later op daai marokko uitstappie nog sieker geword (dink die keer van vrot dadels, ehhe), dat ons geen pil sou kon inhou nie. moes later my man se rugsak dra. ai, die goeie ou dae.
Antwoord	Toortsie sê:	Julie 17, 2012 om 1:27 nm	As jy eers siek is!!!!
Gelukkig het jy oorleef om dit vir ons te kan vertel.
Antwoord	Kameel sê:	Julie 17, 2012 om 4:19 nm	Julle twee laat dit waaragtig soos ‘n piekniek klink…. ‘n piekniek wat dodelike nagevolge kan hê… maar ‘n piekniek. 😆
Antwoord	Toortsie sê:	Julie 17, 2012 om 4:38 nm	piekniek is lekkerrrrr
Antwoord	bokbaaivygie sê:	Julie 19, 2012 om 12:26 vm	Ek kan regtig nie dink hoe ‘n mens jouself sover kry om skaapbreins en bok met vliëe vrywillig te eet nie! Nee wat, dan moet ek maar van piesangs alleen leef!
Antwoord	Toortsie sê:	Julie 19, 2012 om 7:31 vm	Skaapbreins is HEERLIK!! Maar sê nou net jy’s in die woestyn en skaapbreins met vliee is AL wat daar te ete is? En geen piesangs???
Antwoord	bokbaaivygie sê:	Julie 19, 2012 om 10:36 nm	Dan eet ek sand!!
Antwoord	MaanKind sê:	Julie 17, 2012 om 6:06 nm	Ek het my voete en hande binne-in die Nylwater gedruk. Sommer net. Daar het kinders op die oewer in en om die water gespeel.
Antwoord	Toortsie sê:	Julie 17, 2012 om 10:20 nm	Wat vertel jy my nou!!!
Antwoord	bokbaaivygie sê:	Julie 19, 2012 om 12:15 vm	Ai Toorts! Eks tog sooo bly dat jy NIE jou groottoon in die water gedruk het NIE en NIE van die water gedrink het NIE en NIE onmiddelik doodgegaan het NIE!!
Want WIE so dan nou vir ons die liggie geskyn het as als donker raak hier om ons?
Antwoord	Spokie sny spoor sê:	Oktober 22, 2015 om 8:53 vm	Mooi bokbaaivygie. Stem saam!
Antwoord	Toortsie sê:	Oktober 22, 2015 om 9:11 vm	Dis ‘n ou post, so ek moet gou gaan loer wat die Bokbaaivygie gesê het. 🙂
Antwoord	Toortsie sê:	Oktober 22, 2015 om 9:13 vm	🙂 Ek dink ek het met my tandeborselry tog maar van die water ingekry. Ek het met ‘n staptog in Transkei ERGER water ingekry. Oeeee urgggg
Antwoord	scrapydo2.wordpress.com sê:	Oktober 22, 2015 om 6:41 vm	Ek gaan gou die link opplak. Dankie hoor!
Antwoord	Toortsie sê:	Oktober 22, 2015 om 9:17 vm	Dankie!
Antwoord	Terug pieng: Toeka- Tokkel no 44 : Biblioteek | I scrap 2
perdebytjie sê:	Oktober 22, 2015 om 9:57 vm	Hehe ek het nou lekker gelees en gelag vir die kommentare!
Antwoord	Christina B sê:	Oktober 22, 2015 om 12:25 nm	Ek het nou net so lekker gelees en ook aan almal se kommentaar en eie stories! In Bali word ‘n mens net so gewaarsku oor die water en die vrugte en groente en waar jy eet ens ens. Ons was gelukkig tot op die laaste dag toe raak ons jongste (10 jaar oud op daai stadium) siek met erge krampe en hoofpyne. Ons het niks geslaap daai nag nie en was gelukkig die volgende dag op pad huis toe. Op die ou end het dit geblyk (‘n paar weke later na haar eetlus minder en minder geraak en sy begin gewig verloor het), dat sy ‘n bakteriële infeksie opgedoen het (en ek dink dit was by die water-avontuurpark waar honderde mense geswem en gespeel het). Die res van ons was darem gespaar.
Antwoord	Toortsie sê:	Oktober 22, 2015 om 12:30 nm	Dis nie lekker om siek te word as jy reis nie.
Antwoord	rondomtaliedraai sê:	Oktober 22, 2015 om 6:30 nm	Weer al te lekker gelees Dankie!
Antwoord	Toortsie sê:	Oktober 22, 2015 om 6:31 nm	Lees net, moenie die watertjies drink nie, gehoor! 😉
Antwoord	rondomtaliedraai sê:	Oktober 22, 2015 om 7:06 nm	Soms ook figuurlik! LikeLiked by 1 person
Jy is die	334,186 ste persoon wat hier inloer! Baie dankie en welkom! Hoop jy loer weer in. Nuutste skrywes	In die bos